CELEX: 62021TB0381
Language: hu
Date: 2021-12-22 00:00:00
Title: T-381/21. sz. ügy: A Törvényszék 2021. december 22-i végzése – D&A Pharma kontra EMA („Megsemmisítés iránti kereset – Emberi felhasználásra szánt gyógyszerek – A Hopveus gyógyszer forgalombahozatali engedélye – Valamely állandó tudományos tanácsadó csoport működésének meg nem hosszabbítása – Az eljáráshoz fűződő érdek hiánya – Elfogadhatatlanság”)

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/46
            
         
      A Törvényszék 2021. december 22-i végzése – D&A Pharma kontra EMA
      (T-381/21. sz. ügy) (1)
      
      („Megsemmisítés iránti kereset - Emberi felhasználásra szánt gyógyszerek - A Hopveus gyógyszer forgalombahozatali engedélye - Valamely állandó tudományos tanácsadó csoport működésének meg nem hosszabbítása - Az eljáráshoz fűződő érdek hiánya - Elfogadhatatlanság”)
      (2022/C 119/65)
      Az eljárás nyelve: francia
      
         Felek
      
      
         Felperes: Debregeas et associés Pharma (D&A Pharma) (Párizs, Franciaország) (képviselők: N. Viguié és D. Krzisch ügyvédek)
      
         Alperes: Európai Gyógyszerügynökség (képviselők: C. Bortoluzzi, H. Kerr, S. Marino és S. Drosos meghatalmazottak)
      
         Az ügy tárgya
      
      Az EMA azon határozatának megsemmisítése iránt az EUMSZ 263. cikk alapján benyújtott kérelem, amely határozat nem hosszabbítja meg az emberi felhasználásra szánt gyógyszerek bizottsága pszichiátriai tudományos tanácsadó csoportjának működését, és amely hallgatólagosan az EMA tudományos tanácsadó csoportjainak leendő tagjaivá válni szándékozó szakértőkhöz intézett, részvételi szándék kifejezésére irányuló nyilvános felhívásból és az EMA 2021. május 5-i sajtóközleményéből tűnt ki.
      
         A végzés rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja.
               
            
                  2)
               
               
                  Az Európai Parlament beavatkozási kérelméről már nem szükséges határozni.
               
            
                  3)
               
               
                  A Törvényszék a Debregeas et associés Pharmát (D & A Pharma) kötelezi a költségek viselésére.
               
            
                  4)
               
               
                  A Parlament maga viseli a beavatkozási kérelmével kapcsolatos költségeit.
               
            
         (1)  HL C 329., 2021.8.16.